Tűzszünet kezdődött Jemenben | VS.hu
20160411-VS-69463-tuzszunet-kezdodott-jemenben
Schultz Antal - 2016. április 11., hétfő 6:31
Közélet Külpolitika HÍR Jemen tűzszünet
A felkelők ígérik, most betartják a megállapodást. Igaz, az nem tisztázott, hogy az egész országra vagy csak bizonyos területeire vonatkozik.
Tűzszünet kezdődött Jemenben helyi idő szerint vasárnap éjféltől a Szaúd-Arábia támogatta kormányerők és a síita húszi felkelők között – adták hírül a kormányerők. A húszik és szövetségeseik Szanaában hozták nyilvánosságra nyilatkozatukat, miszerint betartják a fegyvernyugvást.
A felek közti megállapodás szerint a Kuvaitban április 18-án kezdődő béketárgyalásokig mindenképpen hallgatnak a fegyverek. A Reuters hírügynökség megfogalmazása szerint ugyanakkor csupán „kísérleti” jellegű tűzszünet lépett életbe. Egy kormányzati forrás a Hszinhua kínai hírügynökségnek úgy nyilatkozott, hogy a fegyvernyugvás az ország hét tartományára érvényes. Más jelentések szerint a tűzszünet Jemen teljes területén hatályba lépett.